
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1408 

13 Σεπτεμβρίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης και συμπλήρωσης των διατά- 
ξεωντου οργανισμού του Κοινωφελούς ιδρύματος 
με την επωνυμία "ΒΑΛΚΑΝΙΚΟ ΚΕΝΤΡΟ ΤΥΠΟΥ" 
που κυρώθηκε με το από 29.5.1995 Προεδρικό Διά¬ 
ταγμα (ΦΕΚ 511 τ.Β'). 1 

ΑΠΟΦΑΣΕΙΣ 

Καθορισμός κριτηρίων, διαδικασιών και δικαιολογητι- 
κών χορήγησης δανείων σε Δήμους, Κοινότητες 


και Αμιγείς Δημοτικές και Κοινοτικές Επιχειρήσεις, 
στα πλαίσια των ρυθμίσεων ληξιπρόθεσμων οφει- 

λώντους, του άρθρου 19του Ν. 3242/2004. 2 

Παράταση προθεσμίας υποβολής δικαιολογητικών 
για την επιστροφή Φ.Π.Α. έτους 2003 στους αγρό¬ 
τες. 3 

Έγκριση του Οργανισμού Εσωτερικής Υπηρεσίας του 
Κοινοτικού Παιδικού Σταθμού Ωρωπίων. 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση τροποποίησης και συμπλήρωσηςτων διατάξεων 
του οργανισμού του Κοινωφελούς ιδρύματος με την 
επωνυμία "ΒΑΛΚΑΝΙΚΟ ΚΕΝΤΡΟ ΤΥΠΟΥ" που κυρώ¬ 
θηκε με το από 29.5.1995 Προεδρικό Διάταγμα (ΦΕΚ 
511 τ.Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 7861/10.2.1994 πράξη του συμβολαιογρά¬ 
φου Θεσσαλονίκης Γεωργίου Αντ. Κατσαφυλλούδη, 
όπως αυτή τροποποιήθηκε με την αριθ. 8140/24.2.1995 
πράξη του ιδίου συμβολαιογράφου, με τις οποίες η Ένω¬ 
ση Συντακτών Ημερησίων Εφημερίδων Μακεδονίας Θρά¬ 
κης ( Ε.Σ.Η.Ε.Μ.-Θ) σύστησε κοινωφελές ίδρυμα, κατά 
την έννοια των διατάξεων της παρ. 1 του άρθρου 95 του 
Α.Ν. 2039/1939,με την επωνυμία "ΒΑΛΚΑΝΙΚΟ ΚΕΝΤΡΟ 
ΤΥΠΟΥ" και με έδρα τη Θεσσαλονίκη. 


2. Το από 29.5.1995 Προεδρικό Διάταγμα (ΦΕΚ 511 τ.Β') 
με το οποίο εγκρίθηκε η σύσταση του παραπάνω ιδρύμα¬ 
τος και κυρώθηκε ο οργανισμός αυτού. 

3. Το από 5.2.2003 πρακτικό του Δ.Σ. του ιδρύματος με 
το οποίο προτείνεται η τροποποίηση και συμπλήρωση του 
οργανισμού του ιδρύματος με την προσθήκη περιπτώσε- 
ως θ στην παράγραφο 1 του άρθρου 2" ΣΚΟΠΟΣ 11 . 

4. Την αριθ. 978/20.2.2003 τροποποιητική πράξη της 
συμβολαιογράφου Θεσσαλονίκης Αικατερίνης Αναστα- 
σιάδου του Χρήστου. 

5. Τις διατάξεις των άρθρων: α) 95 και 98 του Α.Ν. 2039/ 
1939 και β) 101 και 119 του εισαγωγικού νόμου του Αστι¬ 
κού Κώδικα. 

6. Την από 27.11.2003 γνωμοδότηση του Συμβουλίου 
Εθνικών Κληροδοτημάτων. 

7. Την αριθ. 14650/ΔΙΟΕ 85/17.3.2004 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών, με την οποία ανατέθηκαν αρμοδιότητες του 
Υπουργού Οικονομίας και Οικονομικών στους Υφυπουρ¬ 
γούς Οικονομίας και Οικονομικών (ΦΕΚ519 Β'). 

8. Την αριθμ. Υ 33/27.3.2004 απόφαση του Πρωθυ¬ 
πουργού με την οποία ανατέθηκε στον Υπουργό Επικρά¬ 
τειας η άσκηση των αρμοδιοτήτων του Υπουργού Τύπου 
καιΜΜΕ (ΦΕΚ535 Β'). 

9. Το άρθρο 2 του Ν. 3242/2004 (ΦΕΚ 102/24.5.2004) 
"Κατάργηση Υπουργείου Τύπου και ΜΜΕ - Σύσταση Γενι¬ 
κών Γ ραμματειών". 

10. Την αριθμ. Υ 93/26.5.2004 (ΦΕΚ 789/Β/26.5.2004) 
απόφαση "Καθορισμός αρμοδιοτήτων του Υπουργού Επι¬ 
κράτειας". 

Με πρόταση των Υπουργών Εξωτερικών, Επικράτειας 
και του Υφυπουργού Οικονομίας και Οικονομικών αποφα¬ 
σίζουμε: 

Άρθρο μόνο 

Εγκρίνουμε την τροποποίηση και συμπλήρωση των δια¬ 
τάξεων του οργανισμού του κοινωφελούς ιδρύματος με 
την επωνυμία "ΒΑΛΚΑΝΙΚΟ ΚΕΝΤΡΟ ΤΥΠΟΥ" που κυρώ¬ 
θηκε με το από 29.5.1995 Προεδρικό Διάταγμα (ΦΕΚ 511 
τ.Β') ως εξής: 

Στην παρ.1 του άρθρου 2 "ΣΚΟΠΟΣ" του οργανισμού 
προστίθεται περίπτωση θ η οποία έχει ως εξής: 

θ) η οργάνωση και διαχείριση προγραμμάτων ανθρωπι¬ 
στικής βοήθειας προς τους απασχολούμενους στον τύπο 
(δημοσιογράφους, υπαλλήλους, τεχνικούς κ.λπ.) γραπτό 
και ηλεκτρονικό, κατοίκους των χωρών της βαλκανικής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στους Υπουργούς Εξωτερικών, Επικράτειας και στον 
Υφυπουργό Οικονομίας και Οικονομικών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 26 Αυγούστου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣΔ. ΣΤΕΦ ΑΝ Ο Π ΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΠΕΤΡΟΣ ΜΟΛΥΒΙΑΤΗΣ 

ΕΠΙΚΡΑΤΕΙΑΣ 

Θ. ΡΟΥΣΟΠΟΥΛΟΣ 
-♦- 

ΑΠΟΦΑΣΕΙΣ 

Αριθ. 45382 (2) 

Καθορισμός κριτηρίων, διαδικασιών και δικαιολογητικών 
χορήγησης δανείων σε Δήμους, Κοινότητες και Αμι¬ 
γείς Δημοτικές και Κοινοτικές Επιχειρήσεις, στα πλαί¬ 
σια των ρυθμίσεων ληξιπρόθεσμων οφειλών τους, του 
άρθρου 19του Ν. 3242/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις της παρ. 11 του άρθρου 30 του Ν. 
3202/2003 (Φ.Ε.Κ. 284/Α/11.12.2003), όπως διατηρήθηκε 
σε ισχύ με την παρ. 11 του άρθρου 19 του Ν. 3242/2004. 

2. -Τις διατάξεις του άρθρου 19του Ν. 3242/2004" Ρυθ¬ 
μίσεις για την οργάνωση και λειτουργία της Κυβέρνησης, 
τη διοικητική διαδικασία και τους Ο.Τ.Α. " (Φ.Ε.Κ. 
102/Α/24.5.2004) 

3. - Τις διατάξεις της παρ. 3 του άρθρου 33 του Ν. 
3232/2004, με τις οποίες ρυθμίστηκε η εξόφληση οφει¬ 
λών αμιγών δημοτικών επιχειρήσεων προς το ΙΚΑ. 

4. - Τις διατάξεις του Π.Δ. 256/1984 " Ρύθμιση θεμάτων 
χορήγησης δανείων στην Τοπική Αυτοδιοίκηση και σε άλ¬ 
λους φορείς από το Ταμείο Παρακαταθηκών & Δανείων" 
(Φ.Ε.Κ. 101/Α/11.7.1984). 

5. - Την πρόταση του Ταμείου Παρακαταθηκών & Δανεί¬ 
ων, όπως μας διαβιβάστηκε με το υπ’ αριθμ. 
150033/9.7.2004 έγγραφό του, αποφασίζουμε: 

Καθορίζουμε τους δικαιούχους, τις προϋποθέσεις, τις 
διαδικασίες και τα δικαιολογητικά που απαιτούνται για 
την χορήγηση δανείων στους δήμους, στις κοινότητες και 
στις αμιγείς δημοτικές και κοινοτικές επιχειρήσεις, καθώς 
και τις διαδικαστικές λεπτομέρειες για την εφαρμογή του 
άρθρου 19του Ν. 3242/2004, ως ακολούθως : 

Άρθρο 1 
Δικαιούχοι 

Δικαιούχοι καθίστανται: 

α) Οι δήμοι και οι κοινότητες της χώρας, μετακτικάέσο- 
δα οικονομικού έτους 2003 που δεν υπερβαίνουν τα τρία 
εκατομμύρια (3.000.000) ευρώ, εφόσον οι ληξιπρόθε¬ 
σμες υποχρεώσεις του άρθρου 2 της παρούσας, αθροι¬ 
ζόμενες με το μέρος των τακτικών τους εσόδων που πα- 
ρακρατούνται ετησίως από το Ταμείο Παρακαταθηκών & 
Δανείων, υπερβαίνουν το 5 % των τακτικών τους εσόδων. 

β) Οι δήμοι και οι κοινότητες της χώρας, με τακτικά έσο¬ 
δα οικονομικού έτους 2003 που υπερβαίνουν τα τρία 


εκατομμύρια (3.000.000) ευρώ, εφόσον οι ληξιπρόθε¬ 
σμες υποχρεώσεις του άρθρου 2 της παρούσας, αθροι¬ 
ζόμενες με το μέρος των τακτικών τους εσόδων που πα- 
ρακρατούνται ετησίως από το Ταμείο Παρακαταθηκών & 
Δανείων, υπερβαίνουντο 10%τωντακτικώντους εσόδων. 

Για τον υπολογισμό των ανωτέρω ποσοστών λαμβάνε- 
ται υπόψη και το τυχόν χρεωστικό άνοιγμα του Ο.Τ.Α. στο 
Ταμείο Παρακαταθηκών & Δανείων. Ως τακτικά έσοδα 
λαμβάνονται υπόψη αυτά που έχουν εγγράφει στον προ¬ 
ϋπολογισμό οικονομικού έτους 2003. 

γ) Οι αμιγείς δημοτικές και κοινοτικές επιχειρήσεις που 
έχουν ληξιπρόθεσμες υποχρεώσεις του άρθρου 2τηςπα- 
ρούσας. 

Άρθρο 2 

Υποχρεώσεις που υπάγονται στη ρύθμιση 
Στη ρύθμιση υπάγονται: 

α) Οι ληξιπρόθεσμες μέχρι την 24.5.2004 εξ οιασδήπο- 
τε αιτίας υποχρεώσεις των δήμων, κοινοτήτων και αμιγών 
επιχειρήσεων αυτών: 

. προς το Ελληνικό Δημόσιο, το Ι.Κ.Α., το Τ.Υ.Δ.Κ.Υ. και 
το Τ.Α.Δ.Κ.Υ, εξαιρουμένων των οφειλών των αμιγών δη¬ 
μοτικών και κοινοτικών επιχειρήσεων προς το Ι.Κ.Α., 

. προς τις Δημόσιες Επιχειρήσεις & Οργανισμούς 
(Δ.Ε.Κ.Ο.), πληντης Ε.Υ.Δ.Α.Π., 

. προς το Ταμείο Παρακαταθηκών & Δανείων, για οφει¬ 
λές που προέρχονται από δάνεια που τους έχει χορη¬ 
γήσει, 

- προς τους ιδιώτες, φυσικά ή νομικά πρόσωπα, κρατικά 
και ιδιωτικά πιστωτικά ιδρύματα, για οφειλές που προέ- 
κυψαν από την εκτέλεση έργων ή εργασιών συντήρησης 
και επισκευών, διενέργεια απαλλοτριώσεων, εκτέλεση 
προμηθειών ή τη σύνταξη μελετών, σύμφωνα με τις κεί¬ 
μενες διατάξεις, 

- προς τους εργαζόμενους στους οικείους Ο.Τ.Α. και 

- από οποιαδήποτε αιτία, εφόσον έχουν επιδικαστεί με 
τελεσίδικη δικαστική απόφαση. 

β) Τα υφιστάμενα μέχρι την 24.5.2004 χρεωστικά ανοίγ¬ 
ματα των δήμων και κοινοτήτων προς το Ταμείο Παρακα¬ 
ταθηκών & Δανείων, με την προϋπόθεση ότι η σχετική αί¬ 
τηση θα έχει περιέλθει σε αυτό μέχρι την 20.9.2004. 

Άρθρο 3 

Προϋποθέσεις υπαγωγής στη ρύθμιση 
Οι οφειλές, ανεξαρτήτως βεβαιώσεώς τους, του άρ¬ 
θρου 2 της παρούσας απόφασης υπάγονται στη ρύθμιση 
εφόσον: 

α) Έχουν καταστεί ληξιπρόθεσμες μέχρι την 24.5.2004. 
β) Έχουν εγγράφει στον προϋπολογισμό οικονομικού 
έτους 2004 του δήμου, της κοινότητας ή της επιχείρησης. 

Η προϋπόθεση αυτή δεν απαιτείται για τις κατωτέρω εκ 
των υποχρεώσεων των Ο.Τ.Α., που αναφέρονται στο άρ¬ 
θρο 2 της παρούσας απόφασης, ήτοι: 

- προς το Ελληνικό Δημόσιο, το Ι.Κ.Α., το Τ.Υ.Δ.Κ.Υ. και 
το Τ.Α.Δ.Κ.Υ., 

- προς τις Δημόσιες Επιχειρήσεις & Οργανισμούς 
(Δ.Ε.Κ.Ο.) και 

- προς το Ταμείο Παρακαταθηκών & Δανείων, για τα χρε¬ 
ωστικά ανοίγματα και τα ληξιπρόθεσμα χρέη προς αυτό. 

γ) Οι οφειλές προς τρίτους (εργολήπτες, προμηθευτές, 
εργαζόμενους στους οικείους Ο.Τ.Α. κ.λπ.), προκύπτουν 
από: 

- την εκτέλεση έργων, προμηθειών, εργασιών συντήρη¬ 
σης και επισκευών ή τη σύνταξη μελετών, που έχουν ανα¬ 
τεθεί και εκτελεστεί σύμφωνα με το νόμο, 

-τη διενέργεια απαλλοτριώσεων, 

- νομικές δεσμεύσεις που έχουν αναληφθεί πριν από την 
31.12.2003 και 

- το φυσικό αντικείμενο του έργου, των εργασιών συ¬ 
ντήρησης και επισκευών, της προμήθειας ή της μελέτης, 
που έχει εκτελεστεί και παραληφθεί ολόκληρο ή τμηματι¬ 
κά μέχρι την 24.5.2004. 

Άρθρο 4 

Απαιτούμενα δικαιολογητικά για τη χορήγηση 
του δανείου 

Οι δικαιούχοι του άρθρου 1 της παρούσας υποβάλλουν 
αίτηση στο Ταμείο Παρακαταθηκών & Δανείων για τη χο¬ 
ρήγηση δανείου, με κοινοποίηση στην αρμόδια υπηρεσία 
της οικείας Περιφέρειας, στην οποία επισυνάπτουν τα 
ακόλουθα δικαιολογητικά: 

α) Απόφαση του δημοτικού, κοινοτικού ή διοικητικού 
συμβουλίου αντίστοιχα, στην οποία θα αναφέρονται: 

-το συνολικό ποσό του δανείου, 

- πίνακας ανά κατηγορία ληξιπρόθεσμων οφειλών με τα 
αντίστοιχα ποσά, 

- ότι όλες οι ληξιπρόθεσμες οφειλές που περιλαμβάνο¬ 
νται στις συνημμένες αναλυτικές καταστάσεις (προς ιδιώ¬ 
τες και εργαζομένους), απορρέουν από υποχρεώσεις 
που αναλήφθηκαν πριν από την 31.12.2003 και εξακολου¬ 
θούν να οφείλονται. 

β) Αναλυτικές καταστάσεις των υποχρεώσεων του άρ¬ 
θρου 2 της παρούσας απόφασης. 

γ) Βεβαίωση του Γενικού Γραμματέατης οικείας Περιφέ¬ 
ρειας, στην περίπτωση Ο.Τ.Α., όπου θα αναφέρεται το 
ακριβές ύψος των τακτικών εσόδων του οικείου δήμου ή 
κοινότητας, όπως αυτά εμφανίζονται στον προϋπολογισμό 
του οικονομικού έτους 2003 και θα πιστοποιείται ότι οι υπο¬ 
χρεώσεις των αναλυτικών καταστάσεων της περίπτωσης 
(β) του άρθρου αυτού (πλην των εξαιρουμένων της περί¬ 
πτωσης (β) του άρθρου 3), είναι εγγεγραμμένες στον προ¬ 
ϋπολογισμό του οικονομικού έτους 2004. Στην περίπτωση 
των δημοτικών και κοινοτικών επιχειρήσεων, η παραπάνω 
βεβαίωση χορηγείται, από το δήμο ή την κοινότητα που τις 
έχει συστήσει και κοινοποιείται στην οικεία Περιφέρεια. 

δ) Εφόσον στον πίνακα περιλαμβάνονται και οφειλές: 

- προς το Ελληνικό Δημόσιο, το Ι.Κ.Α., το Τ.Υ.Δ.Κ.Υ. και 
το Τ.Α.Δ.Κ.Υ., πιστοποίηση του αντίστοιχου φορέα, από 
την οποία θα προκύπτει το σύνολο της κύριας οφειλής μέ¬ 
χρι την 24.5.2004 (χωρίς τις προσαυξήσεις κλπ.), 

- προς Δ.Ε.Κ.Ο., πιστοποίηση της αρμόδιας Δημόσιας 
Επιχείρησης ή Οργανισμού για τις ληξιπρόθεσμες οφει¬ 
λές προς αυτή μέχρι την 24.5.2004, 

- προς πιστωτικά ιδρύματα, πιστοποίηση του πιστωτι¬ 
κού ιδρύματος στην οποία θα αναφέρεται το ποσό της λη- 
ξιπρόθεσμης οφειλής μέχρι την 24.5.2004 καθώς και ο 
σκοπός του δανείου. 

ε) Προκειμένου για οφειλές: 

- προς ιδιώτες, φυσικά ή νομικά πρόσωπα, για την εκτέ¬ 
λεση έργων, εργασιών συντήρησης και επισκευών, προ¬ 
μηθειών ή τη σύνταξη μελετών, απαιτείται αναλυτική κα¬ 
τάσταση κατά κατηγορία οφειλών, στην οποία θα αναφέ- 
ρεται ο δικαιούχος, ο σχετικός τίτλος του έργου, της 
προμήθειας ή της μελέτης, και το οφειλόμενο ποσό, ενώ 
στην περίπτωση διενέργειας απαλλοτριώσεων, απόφαση 


περί καθορισμού οριστικής τιμής μονάδος κάθε απαλλο¬ 
τρίωσης (δηλαδή είτε η απόφαση του Μονομελούς Πρω¬ 
τοδικείου, συνοδευόμενη από πιστοποιητικό περί μη 
ασκήσεως αιτήσεως περί οριστικής τιμής μονάδος, είτε η 
απόφαση του Εφετείου), εφόσον έχει παρέλθει άπρακτη 
η δεκαοχτάμηνη προθεσμία από την έκδοση της απόφα¬ 
σης περί καθορισμού τιμής μονάδος πριν την 24.5.2004, 
πράξη αναλογισμού και η κυρωτική αυτής και πίνακας 
υπολογισμού αποζημίωσης ανά ιδιοκτησία (φερόμενοι δι¬ 
καιούχοι και αντίστοιχο ποσό). 

Όλα τα παραπάνω δικαιολογητικά πρέπει να είναι επι¬ 
κυρωμένα. 

- προς τους εργαζόμενους στους οικείους Ο.Τ.Α., απαι¬ 
τείται επικυρωμένη αναλυτική κατάσταση των δικαιούχων 
με τα αντίστοιχα οφειλόμενα ποσά, 

- που απορρέουν από τελεσίδικες δικαστικές αποφά¬ 
σεις, απαιτείται επικυρωμένη αναλυτική κατάσταση των 
δικαιούχων με τα αντίστοιχα οφειλόμενα ποσά και οι σχε¬ 
τικές δικαστικές αποφάσεις. 

Για όλους τους δικαιούχους, που περιλαμβάνονται στις 
παραπάνω αναλυτικές καταστάσεις, απαιτείται υπεύθυνη 
δήλωση του Ν. 1599/1986 (κατά αύξοντα αριθμό της ανα¬ 
λυτικής κατάστασης), στην οποία θα αναφέρεται το ακρι¬ 
βές ποσό της απαίτησής τους. 

Τα δικαιολογητικά, για οφειλές προς ιδιώτες, φυσικά ή 
νομικά πρόσωπα, από την εκτέλεση έργων ή εργασιών 
συντήρησης και επισκευών, εκτέλεση προμηθειών ή τη 
σύνταξη μελετών και από αμοιβές προς εργαζόμενους 
των Ο.Τ.Α., που απαιτούνται προκειμένου να συμπεριλη- 
φθούν οι δικαιούχοι στις προαναφερόμενες αναλυτικές 
καταστάσεις και τα οποία δεν θα προσκομίζονται στο Τα¬ 
μείο Παρακαταθηκών & Δανείων, αλλά θα τηρούνται και 
θα διατίθενται με ευθύνη του προϊσταμένου της οικονομι¬ 
κής υπηρεσίας του δικαιούχου φορέα, για την διενέργεια 
κάθε νόμιμου ελέγχου, είναι τα παρακάτω: 

-Απόφαση του δημοτικού, κοινοτικού συμβουλίου ή της 
επιχείρησης, για την ανάθεση εκτέλεσης του έργου, των 
εργασιών συντήρησης και επισκευών, της προμήθειας ή 
της μελέτης, πριν από την 31.12.2003. 

- Σύμβαση ή συμφωνητικό που να έχει υπογράφει πριν 
από την 31.12.2003, καθώς επίσης: 

- Γ ια έργα, εργασίες συντήρησης και επισκευών: πρω¬ 
τόκολλο παραλαβής (οριστικής ή προσωρινής) του έρ¬ 
γου, πιστοποιήσεις λογαριασμών ή βεβαιώσεις καλής 
εκτέλεσης του έργου και τιμολόγια παροχής υπηρεσιών 
για τις εργασίες συντήρησης και επισκευών, μέχρι την 
24.5.2004. 

- Γ ια προμήθειες: πρακτικό παραλαβής της προμήθειας 
και δελτίο αποστολής ή τιμολόγιο αγοράς, μέχρι την 
24.5.2004. 

- Γ ια μελέτες: πιστοποιήσεις λογαριασμών, βεβαίωση 
παράδοσης της μελέτης, και πινάκια αμοιβής μελετητών, 
μέχρι την 24.5.2004. 

- Για ληξιπρόθεσμες οφειλές προς εργαζομένους 
στους οικείους Ο.Τ.Α.: απόφαση του οικείου δημοτικού ή 
κοινοτικού συμβουλίου, που λήφθηκε πριν από την 
31.12.2003 ή τυχόν δικαστικές αποφάσεις. 

Αν κατά τη διενέργεια ελέγχου αποδειχθεί ότι δικαιού¬ 
χοι του δανείου δεν έχουν τα παραπάνω προβλεπόμενα 
δικαιολογητικά, τότε το αναλογούν ποσό δεν θα συνομο- 
λογείται και σε περίπτωση που έχει εκταμιευτεί, θα επι- 
στρέφεται άμεσα για να αχθεί σε μερική απόσβεση του 
δανείου. 

στ) Προκειμένου για χρεωστικά ανοίγματα των Ο.Τ.Α. 
προς το Ταμείο Παρακαταθηκών και Δανείων, απαιτείται 
βεβαίωση του προϊσταμένου της αρμόδιας για την τήρη¬ 
ση της ταμειακής υπηρεσίας του αιτούντος δήμου ή κοι¬ 
νότητας Δ.Ο.Υ., σχετικά με το ύψος του χρεωστικού 
ανοίγματος μέχρι την 24.5.2004. Σε περίπτωση κατά την 
οποία το χρεωστικό υπόλοιπο έχει αυξηθεί, θα εκταμιεύ¬ 
εται το χρεωστικό υπόλοιπο της 24.5.2004, ενώ εάν έχει 
μειωθεί, η διαφορά θα μεταφέρεται σε έκτακτη απόσβε¬ 
ση του δανείου. 

ζ) Τους προϋπολογισμούς εσόδων - εξόδων οικονομι¬ 
κών ετών 2003 και 2004. 

η) Βεβαίωση άλλου πιστωτικού ιδρύματος για το ύψος 
των ετήσιων τοκοχρεολυτικών δόσεων, καθώς και το 
ύψος και το είδος των εσόδων του δήμου, της κοινότητας 
ή της επιχείρησης, που ενδεχομένως έχουν εκχωρηθεί με 
βάση τη σχετική σύμβαση χορήγησηςτου δανείου. Σε πε¬ 
ρίπτωση που έχουν εκχωρηθεί έσοδα του αιτούντος δή¬ 
μου ή της κοινότητας, για την εξασφάλιση του δανείου, το 
Ταμείο Παρακαταθηκών & Δανείων μπορεί να ζητήσει την 
εκχώρηση των εσόδων αυτών ή μέρους τους, προκειμέ¬ 
νου να προχωρήσει στη ρύθμιση. 

θ) Ιδιαίτερα στην περίπτωση των αμιγών δημοτικών και 
κοινοτικών επιχειρήσεων, προσκομίζονται επιπλέον, 
Φ.Ε.Κ. σύστασης τους και τυχόν τροποποιήσεις αυτής, 
Ισολογισμοί και Αποτελέσματα Χρήσεως οικονομικών 
ετών 2002-2003 και ο προϋπολογισμός οικονομικού 
έτους 2002. 

ι) Κάθε άλλο δικαιολογητικό που τυχόν θα απαιτηθεί κα¬ 
τά την κρίση του Ταμείου Παρακαταθηκών & Δανείων. 

Άρθρο 5 

Διαδικασίες χορήγησης και εκταμίευσηςτου δανείου. 

Τα δάνεια της παρούσας απόφασης, χορηγούνται από 
το Ταμείο Παρακαταθηκών & Δανείων με απόφαση του Δι¬ 
οικητικού του Συμβουλίου, ύστερα από αίτηση των δικαι¬ 
ούχων του άρθρου 1, η οποία συνοδεύεται από τα δικαιο- 
λογητικάτου άρθρου 4 αυτής. 

Μετά την έγκριση των δανείων (απόφαση του Δ.Σ. του 
Ταμείου), για τη συνομολόγησή τους, απαιτείται απόφα¬ 
ση δημοτικού ή κοινοτικού συμβουλίου περί αποδοχής 
των όρων των δανείων, η οποία λαμβάνεται με την απόλυ¬ 
τη πλειοψηφία του συνόλου των μελών των δημοτικών ή 
κοινοτικών συμβουλίων. 

Η απόφαση του Δ.Σ. του Ταμείου Παρακαταθηκών & 
Δανείων, λαμβάνεται το αργότερο εντός δύο (2) μηνών 
από την ημέρα υποβολής της αίτησης, με την προϋπόθε¬ 
ση της τήρησης της τασσομένης προθεσμίας της παρα¬ 
γράφου 3 του άρθρου 19 του Ν. 3242/2004 και η εκταμί- 
ευση του δανείου θα γίνεται το αργότερο μέσα σε ένα (1) 
μήνα απάτην υποβολή στο Ταμείο Παρακαταθηκών & Δα¬ 
νείων της υπογραφείσης σχετικής δανειακής σύμβασης. 

Άρθρο 6 

Όροι χορήγησης 

1. Διάρκεια εξόφλησης του δανείου 

Τα δάνεια της απόφασης αυτής, χορηγούνται με διάρ¬ 
κεια εξόφλησης μέχρι 15 έτη. 

Σε εξαιρετικές περιπτώσεις, το Διοικητικό Συμβούλιο 
του Ταμείου Παρακαταθηκών & Δανείων, μπορεί να χο¬ 
ρηγεί τέτοια δάνεια, με διάρκεια εξόφλησης μεγαλύτερη 
των 15 ετών, λαμβάνοντας υπόψη ιδίως: 

α) Το ύψος της ετήσιας τοκοχρεολυτικής δόσης του 
δανείου. 


Σε περίπτωση που η ετήσια τοκοχρεολυτική δόση του 
δανείου υπερβαίνει το 15% τωντακτικών εσόδων, εφόσον 
πρόκειται για δήμο ή κοινότητα με τακτικά έσοδα ύψους 
κατώτερου των τριών εκατομμυρίων (3.000.000) ευρώ ή 
το 30% για τους υπόλοιπους δήμους ή κοινότητες. 

β) Την εν γένει οικονομική κατάσταση του δήμου, της 
κοινότητας, ή της επιχείρησης. 

Σε περίπτωση που οι υποχρεωτικές δαπάνες του δήμου 
ή της κοινότητας έχουν διαμορφωθεί σε τέτοια επίπεδα, 
ώστε τα τακτικά του έσοδα να μην επαρκούν για την εξό¬ 
φληση του δανείου και ταυτόχρονα για τη στοιχειώδη λει¬ 
τουργία του δήμου ή της κοινότητας, καθώς και σε κάθε 
άλλη περίπτωση, αν κατά την εκτίμηση του Διοικητικού 
Συμβουλίου του Ταμείου Παρακαταθηκών & Δανείων, με 
τον τρόπο αυτό εξασφαλίζεται καλύτερα η ομαλή εξό¬ 
φληση του δανείου. 

2. Επιτόκιο χορήγησης 

Το επιτόκιο του δανείου ορίζεται με βάση τα τρέχοντα 
επιτόκια (αποδόσεις) των ομολόγων του Ελληνικού Δη¬ 
μοσίου δεκαετούς (10) διάρκειας και αναπροσαρμόζεται 
την 1/1 και 1/7 κάθε έτους υποχρεωτικά, με αποφάσεις 
του Δ.Σ. του Ταμείου Παρακαταθηκών & Δανείων, η δε 
αναπροσαρμογή γίνεται με βάση το μέσο όρο του επιτο¬ 
κίου του προηγηθέντος εξαμήνου των ομολόγων δεκαε¬ 
τούς διάρκειας. 

Ο πιο πάνω μέσος όρος υπολογίζεται από τις αρμόδιες 
υπηρεσίες του Υπουργείου Οικονομίας & Οικονομικών ή 
τον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.) και αφορά τα τρέχοντα επιτόκια (αποδόσεις) 
δεκαετούς διάρκειας. 

Ειδικά το αρχικό επιτόκιο ορίζεται με βάση το μέσο όρο 
του δευτέρου εξαμήνου του 2003. 

Όλα τα ανωτέρω επιτόκια προσαυξάνονται κάθε φορά 
κατά 0,5 %. 

3. Απόδοση του προϊόντος του δανείου 

Τοπροϊόντου δανείου θα εκταμιεύεται στο σύνολό του, 

με την προϋπόθεση ότι οι ληξιπρόθεσμες οφειλές εξακο¬ 
λουθούν να οφείλονται, σε περίπτωση δε που θα έχουν 
μειωθεί, θα εκταμιεύεται το ανάλογο ποσό και το υπόλοι¬ 
πο θα άγεται σε έκτακτη απόσβεση του δανείου. 

Το προϊόν του δανείου θα αποδίδεται ως εξής: 

α) Απ’ ευθείας από το Ταμείο στους φορείς του Ελληνι¬ 
κού Δημοσίου, στα Ασφαλιστικά Ταμεία, στιςΔ.Ε.Κ.Ο. και 
στα πιστωτικά ιδρύματα. 

β) Στο δανειζόμενο Ο.Τ.Α. ή στην επιχείρηση, για εξό¬ 
φληση αποκλειστικά και μόνο των υποχρεώσεών τους 
προς τους δικαιούχους ιδιώτες κλπ., που περιλαμβάνο¬ 
νται στις αναλυτικές καταστάσεις της έγκρισης του δα¬ 
νείου. 

γ) Με τη σύσταση γραμματίων παρακαταθήκης, υπέρ 
των αναγνωριζομένων ως δικαιούχων των αποζημιώσεων 
εξ απαλλοτριώσεων. 

4. Έναρξη εξυπηρέτησης 

Η έναρξη εξυπηρέτησης του δανείου αρχίζειτην 1/1 του 
επομένου έτους της συνομολόγησης. 

Τα δάνεια που αφορούντο χρεωστικό άνοιγμα και το λη¬ 
ξιπρόθεσμο χρέος προς το Τ αμείο Παρακαταθηκών & Δα¬ 
νείων μέχρι την 24.5.2004, θα συνομολογηθούν μέχρι 
24.10.2004 και η εξυπηρέτησή τους θα αρχίσει από την 
1.1.2005. 

Όσον αφορά τους ενδιάμεσους τόκους, αυτοί θα κατα¬ 
βάλλονται από το δανειζόμενο την 31 /12 του έτους εντός 
του οποίου συνομολογείται το δάνειο. Οι ενδιάμεσοι τό- 

κοι δεν θα καταβάλλονται για τα δάνεια που θα αφορούν 
τα χρεωοτικά ανοίγματα και τις ληξιπρόθεσμες οφειλές 
προς το Ταμείο Παρακαταθηκών & Δανείων, αλλά θα υπο¬ 
λογίζονται οι απλοί τόκοι από την ημερομηνία δημοσίευ¬ 
σης του Νόμου μέχρι την 31.12.2004, με το επιτόκιο χο¬ 
ρήγησης και η καταβολή αυτών θα γίνεται μέχρι την 
31.12.2004. 

Τα δικαιώματα υπέρ του Ταμείου Παρακαταθηκών & 
Δανείων θα υπολογίζονται την ημέρα της εκταμίευσης 
του δανείου και θα καταβάλλονται ως εξής: 

α) Για τα δάνεια που αφορούν ληξιπρόθεσμες οφειλές 
προς Ελληνικό Δημόσιο, Ασφαλιστικά Ταμεία, Δ.Ε.Κ.Ο., 
πιστωτικά ιδρύματα, χρεωστικό άνοιγμα προς το Ταμείο 
Παρακαταθηκών & Δανείων και οφειλές από απαλλο¬ 
τριώσεις, θα καταβάλλονται από τον δανειζόμενο την 
ημέρα της εκταμίευσης. 

β) Γ ια τα δάνεια που αφορούν ληξιπρόθεσμες οφειλές 
προς ιδιώτες (έργα, εργασίες συντήρησης και επισκευής, 
προμήθειες, μελέτες), αμοιβές εργαζομένων και δικαστι¬ 
κές αποφάσεις, θα παρακρατούνται από το δάνειο. 

γ) Δεν θα καταβάλλονται δικαιώματα για δάνεια που 
αφορούν το ληξιπρόθεσμο χρέος προς το Ταμείο Παρα¬ 
καταθηκών & Δανείων. 

5. Τ ρόπος εξόφλησης 

Η ετήσια τοκοχρεολυτική δόση του δανείου θα εξο¬ 
φλείται από τους Δήμους και τις Κοινότητες με παρακρά¬ 
τηση από το Ταμείο Παρακαταθηκών & Δανείων σε έντε¬ 
κα (11) μηνιαίες δόσεις, από τα έσοδα του οικείου Ο.Τ.Α., 
που προέρχονται από τους Κεντρικούς Αυτοτελείς Πό¬ 
ρους (Κ.Α.Π.) του Ν. 1828/1989. 

Στην περίπτωση που οι Κ.Α.Π. δεν επαρκούν για την εξυ¬ 
πηρέτηση του δανείου και σε εξαιρετικές περιπτώσεις, θα 
μπορεί να γίνεται η εξυπηρέτηση του δανείου με εκχώρη¬ 
ση στο Ταμείο Παρακαταθηκών & Δανείων και άλλων εσό¬ 
δων του δήμου ή της κοινότητας, που είναι δυνατό να εκ¬ 
χωρηθούν, καθ’ όλη τη διάρκεια του δανείου. 

Γ ια τις αμιγείς δημοτικές και κοινοτικές επιχειρήσεις η 
τοκοχρεολυτική δόση του δανείου θα εξοφλείται την 
31.12 κάθε έτους. 

Η εξυπηρέτηση των δανείων των επιχειρήσεων γίνεται: 

α) με εκχώρηση στο Ταμείο Παρακαταθηκών & Δανείων 
των εσόδων της επιχείρησης και 

β) με εκχώρηση των εσόδωντου οικείου Δήμου, που εί¬ 
ναι ο εγγυητής τους και που προέρχονται από τους Κε¬ 
ντρικούς Αυτοτελείς Πόρους (Κ.Α.Π.) του Ν. 1828/1989. 

Γ ια μεγαλύτερη ασφάλεια του δανείου, θα εγγράφεται 
υποθήκη επί ακινήτου δεκτικού κατάσχεσης (άρθρο 4, 
περ. 1 του Ν. 3068/2002). 

Άρθρο 7 

Χρήση του προϊόντος του δανείου 

Το προϊόν του δανείου χρησιμοποιείται αποκλειστικά 
για την εξόφληση των υποχρεώσεων των δικαιούχων του 
άρθρου 1, που περιλαμβάνονται στην έγκριση του δανεί¬ 
ου. Απαγορεύεται η εκταμίευση οποιουδήποτε ποσού δα¬ 
νείου για άλλο σκοπό. 

Ο ασκών την ταμειακή διαχείριση υποχρεούται να μην 
εκτελεί οποιοδήποτε ένταλμα που αφορά εξόφληση υπο¬ 
χρέωσης, ξένης προς το σκοπό χορήγησης του δανείου. 
Σε περίπτωση που το σύνολο ή μέρος του δανείου δεν 
έχει αποδοθεί στους δικαιούχους εντός των νομίμων προ¬ 
θεσμιών, επιστρέφεται στο Ταμείο Παρακαταθηκών&Δα- 
νείων, σε ισόποση απόσβεση του αρχικού δανείου. 


Προκειμένου γιατις οφειλές που προέκυψαν απάτη διε¬ 
νέργεια απαλλοτριώσεων, ως εξόφληση αυτών θεωρεί¬ 
ται, αποκλειστικά και μόνο, η σύσταση των γραμματίων 
παρακαταθήκης υπέρ των αναγνωριζομένων ως δικαιού¬ 
χων των αποζημιώσεων. 

Άρθρο 8 

Λογιστική απεικόνιση του προϊόντος του δανείου 

Τα δάνεια αυτής της κατηγορίας εγγράφονται στον 
προϋπολογισμό του οικείου Δήμου ή της Κοινότητας, ως 
έσοδο της κατηγορίας 12 "Έσοδα από δάνεια", με τη δη¬ 
μιουργία νέου κωδικού με αριθμό 121.5 "Δάνειο του νό¬ 
μου 3242/2004 για την εξόφληση ληξιπρόθεσμων οφει¬ 
λών" και ως δαπάνες στους αντίστοιχους κωδικούς δαπα¬ 
νών, όπως προβλέπεται από το ισχύον σχέδιο 
προϋπολογισμού. 

Στην περίπτωση των αμιγών δημοτικών και κοινοτικών 
επιχειρήσεων γίνεται εγγραφή σε αντίστοιχους κωδικούς 
του προϋπολογισμού τους. 

Άρθρο 9 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2004 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 
-♦- 

Αριθ. 1070322/5365/642/Β0014 (3) 

Παράταση προθεσμίας υποβολής δικαιολογητικών για 
την επιστροφή Φ.Π.Α. έτους 2003 στους αγρότες. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του Ν.2859/2000, όπως ισχύουν, και ει¬ 
δικότερα: 

α) Τις διατάξεις του άρθρου 41. 

β) Τις διατάξεις του άρθρου 42. 

γ) Τις διατάξεις της παραγράφου 3 του άρθρου 64. 

2. Την απόφαση Π.953/432/64/ΠΟΛ.41/3.2.1988 (ΦΕΚ 
107/Β/25.2.1988). 

3. Την κοινή απόφαση του Πρωθυπουργού και του 
Υπουργού Οικονομίας και Οικονομικών 14650/ΔΙΟΕ/ 
17.3.2004 (ΦΕΚ519τ.Β') με την οποία έγινε ανάθεση αρ¬ 
μοδιοτήτων του Υπουργού Οικονομίας και Οικονομικών 
στους Υφυπουργούς Οικονομίας και Οικονομικών. 

4. Τις δυσκολίες που αντιμετώπισαν οι δικαιούχοι επι¬ 
στροφής Φ.Π.Α. αγρότες για την συγκέντρωση και υπο¬ 
βολή των απαιτούμενων δικαιολογητικών μέχρι 
31.7.2004, αποφασίζουμε: 

Παρατείνουμε μέχρι 15 Οκτωβρίου 2004τηνπροθεσμία 
για την υποβολή των δικαιολογητικών επιστροφής του 
Φ.Π.Α. στους αγρότες, που προβλέπεται από την παρά¬ 
γραφο 4 της απόφασης Π.953/432/64/ ΠΟΛ.41/3.2.1988 
και αφορούν παραδόσεις αγροτικών προϊόντων και πα¬ 
ροχές αγροτικών υπηρεσιών, που πραγματοποιήθηκαν 
κατά τη χρήση 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 08/Δ.Τ.Α./14752 (4) 

Έγκριση του Οργανισμού Εσωτερικής Υπηρεσίας του 
Κοινοτικού Παιδικού Σταθμού Ωρωπίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981 όπως 
τροποποιήθηκε με τις όμοιες του άρθρου 8 παρ.5 του 
Ν. 2307/1995. 

2. Τις διατάξεις του άρθρου 8του Ν. 2503/1997. 

3. Τις διατάξεις του Ν. 2190/1994 καθώς & των Π.Δ. 
37787 & 22/1990. 

4. Τις διατάξεις των άρθρων 8 & 12 του Ν.2307/1995 κα¬ 
θώς και του Ν. 2683/1999. 

5. Τις διατάξεις του Ν. 2503/97 άρθρο 9 παρ. 1 και άρ¬ 
θρο 18παρ. 12. 

6. Τηνυπ’ αριθ. 117/2003 απόφαση του Δημοτικού Συμ¬ 
βουλίου Ωρωπίων με την οποία γνωμοδοτεί υπέρ της 
8/2003 απόφασης του Διοικητικού Συμβουλίου του Κοι¬ 
νοτικού Παιδικού Σταθμού Ωρωπίων. 

7. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δια¬ 
τυπώθηκε στο 15° /7.6.2004 πρακτικό του. 

8. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν.2081/1992. 

9. Την υπ’ αριθ. οικ. 16976/12.11.2003 (ΦΕΚ 1693/Β/ 
2003) απόφαση του Γενικού Γραμματέα Περιφέρειας Ατ¬ 
τικής για μεταβίβαση εξουσίας υπογραφής "Με εντολή 
Γ ενικού Γ ραμματέα Περιφέρειας" στο Διευθυντή Τοπικής 
Αυτοδιοίκησης και Διοίκησης Ανατολικής Αττικής, απο¬ 
φασίζουμε: 

Εγκρίνουμε την υπ’ αριθμ. 117/2003 απόφαση του Δη¬ 
μοτικού Συμβουλίου Ωρωπίων με την οποία γνωμοδοτεί 
υπέρτηςυπ’ αριθ. 8/2003 απόφασηςτου Διοικητικού Συμ¬ 
βουλίου του ΝΠ με την επωνυμία "ΚΟΙΝΟΤΙΚΟΣ ΠΑΙΔΙ¬ 
ΚΟΣ ΣΤΑΘΜΟΣ ΩΡΩΠΙΩΝ", που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΚΟΙΝΟΤΙΚΟΥ 
ΠΑΙΔΙΚΟΥ ΣΤΑΘΜΟΥ ΩΡΩΠΙΩΝ 

ΑΡΘΡΟ 1° 

Διάρθρωση Υπηρεσιών 

Οι Υπηρεσίες του Κοινοτικού Παιδικού Σταθμού Ωρω- 
πού λειτουργούν σε επίπεδο Τμήματος ανάλογα με τη δυ¬ 
ναμικότητα του Σταθμού σύμφωνα με τη συστατική πρά¬ 
ξη προσαρμογήςτου. 

Το Τμήμα του Παιδικού Σταθμού αποτελείται από τα 
εξής γραφεία: 

Α)Γ ραφείο προσχολικής αγωγής 

Β)Γ ραφείο Διοικητικού-Οικονομικού 

ΑΡΘΡΟ 2° 

Αρμοδιότητες τμημάτων 

Α.Το τμήμα εποπτεύει, συντονίζει και κατευθύνειτο παι¬ 
δαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 


νισμό. Β.Το γραφείο Προσχολικής Αγωγής επιμελείται 
την παροχή σύγχρονης προσχολικής αγωγής στα φιλοξε¬ 
νούμενα νήπια σε συνεργασία με το προσωπικό του Σταθ¬ 
μού. Γ.Το γραφείο Διοικητικού-Οικονομικού επιμελείται 
τις παντός είδους διοικητικές και οικονομικές εργασίες 
του Σταθμού. 

ΑΡΘΡΟ 3° 

Καθήκοντα Προϊσταμένου Τμήματος 

1 .Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνειτο παιδαγωγικό 
έργο των γραφείων. 

3. Είναι αρμόδιος για την εύρυθμη λειτουργία του Σταθ¬ 
μού. 

4Έισηγείται στο Δ.Στου Σταθμού κάθε θέμα που αφο¬ 
ρά τη λειτουργία,το προσωπικό, τους γονείς και την υλι- 
κοτεχνική υποδομή του Σταθμού όπως: 

-τον αριθμό και τις ειδικότητες του προσωπικού που εί¬ 
ναι αναγκαίο προκειμένου να διασφαλιστεί η εύρυθμη λει¬ 
τουργία του. 

-το παιδαγωγικό υλικό και των πάσης φύσεως εξοπλι¬ 
σμό. 

-τις απαραίτητες εργασίες για την επισκευή και συντή¬ 
ρηση των κτιρίων. 

-την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού , ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των Προϊσταμέ¬ 
νων που αφορούν ανάγκες των γραφείων τους. 

7. Συνεργάζεται αρμονικά με το Γ ραφείο Διοικητικού - 
Οικονομικού το οποίο οφείλει να παρέχει κάθε στοιχείο, 
για να διασφαλιστεί η εύρυθμη λειτουργία του Σταθμού 
και η επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
όπως: διδαχθείσης ύλης, συσσιτούντων, παρατηρήσεων 
Δ.Σ, καρτέλες νηπίων για τον παιδίατρο. Επίσης τηρεί τη 
σφραγίδα του Σταθμού. 

ΑΡΘΡΟ 4° 

Καθήκοντα Προϊσταμένου Γ ραφείου 
Προσχολικής Αγωγής 

Είναι υπεύθυνος: 

1. Για την εύρυθμη λειτουργία του γραφείου και τηντή¬ 
ρηση του Κανονισμού Λειτουργίας. 

2. Για την παροχή σωστής προσχολικής Αγωγής στα 
φιλοξενούμενα νήπια με το Παιδαγωγικό Προσωπικό. 

3. Εποπτεύει όλο το προσωπικό του γραφείου για τη σω¬ 
στή εκτέλεση των καθηκόντων του. 

4. Εισηγείται στο Τμήμα τις ανάγκες του γραφείου σε 
προσωπικό και πάσης φύσεως εξοπλισμό καθώς και την 
επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
γονέων. 

6. Τηρεί όλα τα απαραίτητα βιβλία. Καθήκοντα βοηθών 
βρεφοκόμων-παιδοκόμων 

1. Παίρνει οδηγίες από τον Προϊστάμενο του Γ ραφείου 
Προσχολικής Αγωγής. 

2. Βοηθά τη Νηπιοβρεφοκόμο στην απασχόληση των 
νηπίων σύμφωνα με το ημερήσιο πρόγραμμα. 

3. Παρακολουθεί τη διανομή φαγητού στα νήπια που 
πραγματοποιείται από το βοηθητικό προσωπικό μαγει¬ 
ρείου και το προσωπικό καθαριότητας και φροντίζει τα 
νήπια κατά την ώρα του φαγητού τους. 

4. Φροντίζει για την ικανοποίηση των σωματικών ανα¬ 
γκών των νηπίων(καθαριότητα). 

5. Σε περίπτωση που υπηρετεί στο σταθμό μία Βρεφο- 
νηπιαγωγός και απουσιάζει την αντικαθιστά και αναλαμ¬ 
βάνει τη φύλαξη των νηπίων. 

6. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. Καθήκοντα υπαλλή¬ 
λων κλάδου βοηθητικού προσωπικού (μαγειρείου). 

1. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το ισχύον διαιτολό¬ 
γιο. 

2. Φροντίζει για το σερβίρισμα του προγεύματος καιτου 
μεσημεριανού φαγητού. 

3. Φροντίζει για τη συντήρηση και καθαριότητα των ει¬ 
δών εστιάσεως καθώς καιτου χώρου του μαγειρείου. 

4. Σε όλες τις παραπάνω εργασίες βοηθείται από τον 
υπάλληλο του ιδίου κλάδου που έχει ορισθεί ως βοηθός 
και σε περίπτωση έλλειψης αυτού από το προσωπικό κα¬ 
θαριότητας με υπόδειξη του Προϊσταμένου. 

5. Εκτελεί κάθε άλλη εργασία ο ίδιος καθώς και ο βοη¬ 
θός όταν υπάρχει με υπόδειξη του Προϊσταμένου. 

Καθήκοντα κλάδου Προσωπικού Καθαριότητας 

1. Εκτελεί τις εργασίες καθαριότητας όλων των χώρων 
του Σταθμού (εσωτερικών-εξωτερικών). 

2. Βοηθούν το μάγειρα όταν δεν υπάρχει βοηθός μάγει¬ 
ρα, στην προετοιμασία του φαγητού των νηπίων. 

3. Φροντίζουν για τη διανομή του φαγητού και βοηθούν 
τους υπαλλήλους Βρεφονηπιαγωγών καθ’ όλη τη διάρ¬ 
κεια του φαγητού των νηπίων. 

4. Φροντίζουν για την καθαριότητα των νηπίων και τα 
βοηθούν κατά την ετοιμασία τους για την αποχώρηση 
τους από το Σταθμό. 

5. Εκτελεί κάθε άλλη εργασία που θα του ανατεθεί από 
τον Προϊστάμενο. 

ΑΡΘΡΟ 5° 

Καθήκοντα Προϊσταμένου Γραφείου 
Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού. 

4. Συνεργάζεται με τον Διευθυντή για την κατάρτιση του 
προϋπολογισμού-απολογισμού-ισολογισμού. 

5. Τηρεί όλα τα απαραίτητα βιβλία. 

ΑΡΘΡΟ 6° 

Οργανική σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. Κλάδος ΤΕ9 Βρεφονηπιοκομίας 

Θέσεις 2 

Βαθμός Δ'-Α' 

Η μία θέση είναι καλυμμένη από τον κλάδο ΤΕ Νηπια¬ 
γωγών. 


2. Κλάδος ΔΕ Διοικητικών Γραμματέων 
Θέσεις 1 

Βαθμός Δ'-Α' 

3. Κλάδος ΔΕ8 Βοηθών Βρεφοκόμων-Παιδοκόμων 
Θέσεις 2 

Βαθμός Δ’-Α’ 

4. Κλάδος ΔΕ32 Μαγείρων 
Θέσεις 2 

Βαθμός Δ'-Α' 

5. Κλάδος ΥΕ14 Μαγείρων 
Θέσεις 1 

Βαθμός Ε'- Β' 

6. Κλάδος ΥΕ 16 Προσωπικού Καθαριότητας 
Θέσεις 2 

Βαθμός Ε'-Β' 

Β' ΕΠΟΧΙΑΚΟ ΠΡΟΣΩΠΙΚΟ 
Θέσεις 2 

Οι θέσεις των κλάδων ΠΕ Νηπιαγωγών (προσωρινώς) 
μετατρέπονται μόλις κενωθούν με οποιονδήποτε τρόπο 
σε θέσεις κλάδου ΤΕ 9 Βρεφονηπιοκόμων σύμφωνα μετις 
δ/ξεις του άρθρου 35 Ν.2646/1998. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινώς). 

ΑΡΘΡΟ 7° 

Προϊστάμενοι Υπηρεσιακών Μονάδων 
Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΤΕ Νηπιαγωγών (προ- 
σωρινώς) καιΤΕ Βρεφονηπιοκομίας ως Προϊστάμενοιτου 
Τμήματος Παιδικού Σταθμού καθώς και του Γραφείου 
Προσχολικής Αγωγής επιλέγονται από τους κλάδους ΤΕ 
Νηπιαγωγών (προσωρινώς) ΤΕ Βρεφονηπιοκομίας. 

Μετά την κατάργηση των προσωποπαγών θέσεων 
Προϊστάμενοι κρίνονται κατά αποκλειστικότητα οι υπάλ¬ 
ληλοι του κλάδου ΤΕ9 Βρεφονηπιοκομίας. 

ΑΡΘΡΟ 8° 

Για το διορισμό, τα καθήκοντα, τους περιορισμούς,το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθεσίες. 

ΑΡΘΡΟ 9° 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επί πλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις -Τμήμα¬ 
τα γίνεται πάντοτε με απόφαση του Προέδρου του 
Ν.Π.Δ.Δ. ανάλογα με τις ανάγκες των Υπηρεσιών, τα προ- 
σόντατων υπαλλήλων, την πείρα και τις γνώσεις αυτών σε 
ειδικά αντικείμενα κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διανομής 
κ.λ.π.) 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ οι κρινόμενοι από 

το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής Υπηρε¬ 
σίας. 

Κάθε άλλη λεπτομέρεια λειτουργίας των επιμέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ, 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
Αριθμούς για την κάλυψη μισθοδοσίας του υπηρετού- 
ντος προσωπικού κατά κωδικό αριθμό εξόδων ως εξής : 

1 .-Στον Κ.Α 05/111.1 με τίτλο "Αποδοχές Νηπιαγωγού" 
ποσό 20.000 ευρώ. 

2. -Στον Κ.Α 05/111.2 με τίτλο "Αποδοχές Μαγείρισσας" 
ποσό 16.500 ευρώ. 

3. -Στον Κ.Α 05/111.3 με τίτλο "Αποδοχές Καθαρίστριας" 
ποσό 19.000 ευρώ. 


Στον προϋπολογισμό έτους 2005 θα προβλεφθεί δαπά¬ 
νη ύψους 16.000 ευρώ σε βάρος του Κ.Α 05/111.2 για την 
κάλυψη μιας θέσης ΔΕ8 βοηθών βρεφοκόμων-παιδοκό- 
μων και η μισθοδοσία του προσωπικού κατά Κ. Α. 6α έχει 
ως εξής: 

Α.-Στον Κ.Α 05/111.1 με τίτλο "Αποδοχές Νηπιαγωγού". 

Β.-Στον Κ.Α 05/111.2 με τίτλο "Αποδοχές Βοηθού Βρε- 
φοκόμου-Παιδοκόμου". 

Γ.-Στον Κ.Α 05/111.3 με τίτλο "Αποδοχές Μαγείρισας" 
και 

Δ.-Στον Κ.Α 05/111.4 με τίτλο "Αποδοχές Καθαρί¬ 
στριας". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 17 Αυγούστου 2004 

Με εντολή Γενικού Γραμματέα Περιφέρειας 
Ο Προϊστάμενος Δ/νσης 
ΧΡΙΣΤ. ΚΕΡΑΜΕΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




